Asmi yekcem ɣer lḥebs, yesɛa lwaqt akken ad d-yemmekti. Seddis n wayyuren i yesɛeda di lɛesker. Yenna-as i uɛessas ad as-d-yefk duxxa. Dɣa, yekkes-as-d yiwen n uttaftar d azegzaw, yura fell-as azwel "Illizi", imi yexsi yilizi-nni i yecɛel, dɣa icerreg-d tawriqt tamezwarut anda yella uzwel-nni, yebda yettaru i uselmad-is ɛzizen. Yella yettaru tamacahut n uḥelles n yimensi. Asmi iṛuḥ Urezqi ɣer tnawalt, yiwweḍ d amezwaru maca asaḍuf yenna-d belli d irumyen i d imezwura ɣas yiwweḍ d netta i d amezwaru, yennuɣ dina, dɣa yenna-as userǧan " laqen-ak sin n wussan di lḥebs akken ad tisineḍ amek ara yidir De Gaulle" yerra kra n yizzayriyen ad uɣalen d irumyen, segsen Arezqi. Skecmment ɣer lḥebs 15 n wussan. Mi yella dina, kul m'ara yekfu snat n tmucuha-s, yebda yettaru.